[bookmark: _GoBack]Budapest XIV kerület Zugló önkormányzatának Bosnyák téri vegyes funkciójú középületének vázlat, településképi véleményezési, engedélyezési, kivitelezési, megvalósulási tervdokumentáció elkészítése és kapcsolódó mérnöki szolgáltatások
 Részekre vonatkozó információk:  A beszerzés részekre nem bontható, ajánlat csak a tervezési szolgáltatás egészére adható. Ajánlatok valamennyi részre együttesen nyújthatók be.
A teljesítés fő helyszíne: A tervezés feladat helyszíne: Budapest XIV. Kerület (Zugló) Bosnyák téri piac jelenlegi területe (Csömöri út 1-11. (31267/96 hrsz.) 12 702 m2 és Bosnyák utca 46. (31267/95 hrsz.) 1241 m2-es ingatlanok).
A közbeszerzés ismertetése
Az eljárás a Budapest-Zugló új kerületközpont épületének, városi terének építéséhez kapcsolódó teljes körű generáltervezési (településképi véleményezési eljáráshoz szükséges terv, engedélyezési tervek, kivitelezési terv, megvalósulási terv) és kapcsolódó mérnöki szolgáltatások (közreműködés az építési engedélyezési eljárás bonyolításában, közreműködés a kivitelezésre irányuló közbeszerzési eljárás előkészítésében és lebonyolításában, kivitelezés közbeni tervező művezetés) beszerzésére irányul. Összesített alapterületek mennyisége: cca. bruttó 19.700 nm, benne az új piac alapterülete cca. bruttó 5.600 nm, az új polgármesteri hivatal alapterülete cca. bruttó 5.500 nm, valamint új szakorvosi járóbeteg intézet alapterülete cca. bruttó 7.600 nm tervezése. A tervezett funkciókhoz egy egyszintes mélygarázs melynek alapterülete cca 13.500 nm a funkciókhoz raktárakkal és piaci árufeltöltővel.
 A projekt bemutatása Budapest Zugló Önkormányzata új kerületközpont kialakítása, a meglévő piac helyett új piac, a szakorvosi rendelőintézet, valamint az új polgármesteri hivatal funkciókkal új épület építése, a kerületi főtér kialakítása.
 A telek 13943 m2 alapterületű ingatlanon épül fel az új piac, szakorvosi rendelőintézet, és a polgármesteri hivatal és a hozzátartozó raktárak, parkolók és piaci árufeltöltő, mindezek a források rendelkezésre állásának ütemében. Erre tekintettel a terveket úgy kell elkészíteni, hogy az egyes projektelemek külön-külön is megépíthetők legyenek. 
Nyertes ajánlattevő feladata az alábbi tervdokumentációk elkészítése és kapcsolódó mérnöki szolgáltatások elvégzése:
1) Településképi véleményezési eljáráshoz szükséges tervdokumentáció készítése, az eljárásban és a pozitív tartalmú településképi vélemény megszerzésében való közreműködés Az Ajánlattevő feladata a településkép védelméről szóló országos és helyi rendeletek figyelembevételével a településképi véleményezési eljáráshoz szükséges dokumentáció elkészítése és előzetes főépítészi egyeztetése, az eljárás megindítása, az eljárás során a Budapest Főváros XIV kerület Zugló Építészeti-Műszaki Tervtanácsa előtti tervbemutatás, és a településképi vélemény megszerzése.
 2) Építési engedélyezési tervdokumentáció készítése és az építési engedélyezési eljárás lebonyolításában való közreműködés. Az Ajánlattevő által elkészítendő építési engedélyezési tervdokumentációknak legalább az alábbi szakági bontásban kell elkészülniük: 
- Bontás bejelentése, vagy engedélyeztetése és bontási tervek (amennyiben jogszabály előírja, az abban foglalt előírásoknak megfelelően)
- Előkészítő, felmérési munkák: talajmechanika, geotechnika és geodézia.
- Épületegyüttes építészeti tervezése.
- Rendszerek kitalálása és helyigényének biztosítása - tartószerkezet, - épületgépészet (hűtés-fűtés, légtechnika, víz-csatorna, gáz, megújuló energia), - épületvillamosság (erősáram: erőátviteli, világítás) - épületvillamosság (gyengeáram: épületbiztonság, beléptetőrendszer, informatika, épülethangosítás), - épületfelügyelet, - tűzvédelem, - környezetvédelem, - akadálymentesítés, - költségbecslés. Belső terek tervezése - belsőépítészet (az engedélyezési terv feldolgozottsági szintjéig), - orvostechnológia, - épület- és teremakusztika, - felvonóterv, - költségbecslés. Külső környezet tervezése - kert- és tájépítészet, - külső közmű tervezés (rendszerszintű hálózati közműfejlesztések nélkül), - úttervezés (parkolók, közúti csatlakozások, forgalomtechnika, stb.) - épületvillamosság (külső térvilágítás), - csapadékvízkezelés, - öntözéstechnika, - orvostechnológia, - költségbecslés. Az Ajánlattevő feladata - minden általa tervezett épülettel, illetve létesítménnyel kapcsolatosan felmerülő hatósági, szakhatósági, kezelői és egyéb hatósági egyeztetés és hivatali ügyintézés; - minden olyan engedély, irat, okmány beszerzése, ami az engedélyezési tervdokumentáció körében felmerül, és az érvényben lévő előírások és jogszabályok alapján az építési és használatbavételi engedély feltétele.
A hatósági engedélyezési eljárások lebonyolítására az Ajánlatkérő a tervező részére megbízást igazoló megbízólevelet bocsát rendelkezésre. A hatóságok által az engedélyes számára kirótt engedélyezési eljárási illetékeket, valamint az engedélyezési eljárás során felmerülő minden szakhatósági eljárási díjat és a tárgyhoz tartozó egyéb illetéket az Ajánlatkérő fizeti. 
3) Az Ajánlattevő által elkészítendő építési kivitelezési tervdokumentációknak legalább az alábbi szakági bontásban kell elkészülniük: Épületegyüttes tervezése - építészet, - tartószerkezet, - épületgépészet (hűtés-fűtés, légtechnika, víz-csatorna, gáz, megújuló energia), - épületvillamosság (erősáram: erőátviteli rendszerek, világítás), - épületvillamosság (gyengeáram: épületbiztonság, beléptetőrendszer, informatika, épülethangosítás), - épületfelügyelet, - tűzvédelem, - geotechnika, - környezetvédelem, - akadálymentesítés, - biztonsági és egészségvédelmi terv, - teljes körű, tételes árazott és árazatlan költségvetési kiírás. Belső terek tervezése - belsőépítészet (fal- és padlóburkolatok, álmennyezet, beépített bútorok, árnyékolás), - világítástervezés (fénymennyiség-számítással), - infografika, - épület- és teremakusztika; - orvostechnológia, - felvonóterv, - teljes körű, tételes árazott és árazatlan költségvetési kiírás. Külső környezet tervezése - kert- és tájépítészet, - külső közmű tervezés (rendszerszintű hálózati közműfejlesztések nélkül), - úttervezés (parkolók, közúti csatlakozások, forgalomtechnika, stb.), - épületvillamosság (külső térvilágítás), - csapadékvízkezelés, - öntözéstechnika, - talajmechanika, - geodézia, - teljes körű, tételes árazott és árazatlan költségvetési kiírás. A kivitelezési tervek készítése során - a műszaki tervdokumentációk készítésén túl - az Ajánlattevő feladata - minden általa tervezett épülettel, illetve létesítménnyel kapcsolatosan felmerülő hatósági, szakhatósági, kezelői és egyéb hatósági egyeztetés és hivatali ügyintézés; - minden olyan engedély, irat, okmány beszerzése, ami a kivitelezési tervdokumentáció körében felmerül, és az érvényben lévő előírások és jogszabályok alapján a használatbavétel feltétele.
A szakági tervek készítése előtt megrendelővel a betervezett szakági rendszereket, alkalmazott megoldásokat egyeztetni kell, melyhez költségelemzést kell készítenie 
4) Közreműködés a kivitelezésre irányuló közbeszerzési eljárás előkészítésében és lebonyolításában 
5) Tervezői művezetés a kivitelezés alatt, meghatározva építészeti és szakági művezetések darabszámát és az épület készültségi szintjét.
6) Megvalósulási terv készítése Az Ajánlattevő feladata a kivitelezői adatszolgáltatás alapján – minden szakág tekintetében – digitális megvalósulási terv készítésében való közreműködés.

Tervezési program, irányelvek
 A Budapest XIV. Kerület Zugló Önkormányzata 2021-ben, a jelenlegi tervezési helyre a Lima Kft. által készíttetett koncepcióterv. Ezt a dokumentációt az Ajánlatkérő átvette, mellyel szerzői jogokat tekintve szabadon rendelkezik. A korábban kialakult koncepciót kéri a tervek készítése során figyelembe venni. 
A területen egy meglévő korszerűtlen piac helyett a mai igényeket kielégítő, új vásárcsarnok (piac) kialakítása 5600 m2 alapterülettel, egy új a kerület szakorvosi ellátását biztosító szakorvosi rendelőintézet 7076 m2 alapterülettel, valamint az új kerületi önkormányzati hivatal tervezése 5576 m2 alapterülettel - a rendelkezésre álló koncepcióterv alapján - a tervezési feladat.
A tervezendő épület megközelítésének kialakítása során a városi tér és a tervezési terület melletti zöldterületek összekapcsolásának lehetőségét vizsgálni kell, melynek során a Lőcsei út forgalomcsillapítása is lehetséges.
A földszint alatt egy pinceszint kerül kialakításra 13 547 m2 alapterülettel, mely magába foglalja a parkolás területét 340 személygépkocsi férőhellyel, a piac raktárhelyiségeit, logisztikáját, a hivatal
raktárhelyiségeit, és a szakorvosi rendelőintézet helyiségeit.
A koncepciótervek a tervezett funkciók elhelyezhetősége mellett a megrendelő által igényelt alapterületi nagyságokkal, megrendelővel való egyeztetések alapján készült. A pályázó szabadon dönthet ennek felhasználásról, mely koncepcióterv PDF formátumban a kiírás melléklete.
A terület jelenleg két ingatlanból áll, mely a tervek készítéséig összevonásra kerül, így a tervezési terület egy ingatlanon valósul meg. Így a tervezés tárgyát képező ingatlan 13.943 m2 alapterületű.

A három különálló egység mindegyike külön bejárattal kell, hogy rendelkezzen. A koncepcióterveken feltüntetett és kialakított alaprajzainak végső kialakítása további egyeztetést igényel, melyhez a nyertes pályázó, funkciónként további igénylistát kap, melyeket a végleges tervekbe be kell integrálnia, jogszabályi előírások betartásával. Az igénylista nem befolyásolja a tervezendő alapterületet. Megrendelő fenntartja jogát, hogy ütemezett építés történjen, mely ütemezést tervezőnek figyelembe kell vennie 
Tervező tehet javaslatot a végleges vázlattervben az épület végső kialakítására vonatkozóan, elsősorban a bejáratok kialakítása, a hivatali házasságkötő terem megközelítése, a vegyes funkciójú középület kialakítására vonatkozóan az alábbi szempontokat is figyelembe véve:
1. A főtér többfunkciós használatának átgondolása oly módon, hogy a zöld- és a vízfelület műszaki kialakítása ne akadályozzon egy több ezer fős rendezvény, vagy egy alkalmi vásár megtartására is.
2. Az épület kontúrja az épület körüli környezeti kapcsolatok függvényében átgondolandó. Teresedések, árkádok, kiálló épületrészek is elképzelhetők, ha a funkció vagy az építészeti megjelenés indokolja.
3. Az épület tömeg- és homlokzatalakításának korszerű modern megjelenése érdekében ezek módosíthatók, melyeket a meglévő környezettel együttes bemutatás és értékelés alapján lehet véglegesíteni a megrendelő véleményét is figyelembe véve.
4. Az épület funkció csoportjainak helyére alternatív javaslatok tehetők.
5. Az egyes épületrészek közlekedőmagjai (lépcső, lift), illemhely ellátottsága a megrendelő komfortfokozat nyilatkozata alapján a jogszabályi keretek között alakítandó ki.
6. Az egyes funkciócsoportok nettó hasznos alapterületei a megrendelő döntését tükrözik. közlekedőrendszereivel, helyiségkapcsolataival a koncepciótervtől el lehet térni, azonban a szakrendelő kialakításánál a szakellátások helyiségcsoportjait azok igénybevétele alapján kell csoportosítani.

A pályázó által javasolt módosítások költséghatékonyságát pályázónak ki kell mutatni.
Az engedélyes tervek benyújtása meghatalmazás alapján pályázó feladata.
A kiviteli tervek készítése során a szakági tervezőknek a tervezett rendszereket költséghatékonyság kimutatása mellett be kell mutatni. A munkarészek jóváhagyására megrendelő 5 munkanapot tart fenn magának.
A terveket öt példányban papír alapon, valamint PDF és szerkeszthető (DWG) fájl formátumban kell szállítani.

